****

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA:602-02/21-01/01

URBROJ: 2176/13-01-21-01

Lipovljani, 29. lipanj 2021. godine

Na temelju članka 26. Statuta Općine Lipovljani („ Službeni vjesnik“, broj 14/21), Općinsko vijeće Općine Lipovljani na 2. sjednici održanoj 29. lipnja 2021. godine donosi

**ODLUKU**

**o sufinanciranju udžbenika izbornih predmeta, radnih bilježnica i školskog pribora u školskoj godini 2021./2022.**

**Članak 1.**

Ovom Odlukom određuju se uvjeti i način ostvarivanja prava na sufinanciranje udžbenika izbornih predmeta koji nisu financirani od strane Ministarstva znanosti i obrazovanja, radnih bilježnica i školskog pribora za učenike osnovnih škola.

**Članak 2.**

Korisnici prava na sufinanciranje udžbenika izbornih predmeta, radnih bilježnica i školskog pribora su:

* Roditelj, posvojitelj ili skrbnik učenika, polaznika Osnovne škole Josipa Kozarca u Lipovljanima, Osnovne škole Banova Jaruga i Osnovne škole Novska, s mjestom prebivališta na području Općine Lipovljani.

**Članak 3.**

Iznos sufinanciranja iznosi:

- 400,00 kn – učenik od I do IV razreda

- 800,00 kn – učenik od V do VIII razreda.

**Članak 4.**

Osnovna škola obavezna je sastaviti popis korisnika prava na sufinanciranje udžbenika (ime i prezime roditelja, učenika, razred i adresu stanovanja), za svaki razred zasebno i dostaviti ga Općini Lipovljani.

**Članak 5.**

Potvrdu kojom se dokazuje da je dijete učenik osnovne škole u Lipovljanima, na osnovu koje se može ostvariti pravo na sufinanciranje izdaje Jedinstveni upravni odjel Općine Lipovljani.

Potvrdu može preuzeti roditelj/posvojitelj/skrbnik djeteta u Jedinstvenom upravnom odjelu uz predočenje osobne iskaznice.

Temeljem potvrde iz ovog članka može se ostvariti pravo na sufinanciranje udžbenika izbornih predmeta, radnih bilježnica i školskog pribora u jednoj od dvije knjižare i papirnice u Novskoj:

1.Jelena d.o.o.

2. TIP d.o.o.

**Članak 6.**

Sredstva za izvršenje ove Odluke osigurana su u Općinskom proračunu Općine Lipovljani za 2021. godinu.

**Članak 7.**

Ova Odluka stupa na snagu osmi dan od dana objave u Službenom vjesniku.

 Predsjednik

Tomislav Lukšić, dipl.ing.šum.